Ludolf August von Bismarck

Ludolf August von Bismarck (vene Лудольф (РудольфІсторія Полтави: Рудольф-Август Бісмарк, Людвиг) Август фон Бисмарк; vkj 12. või 21. märts 1683 Preisi-Holland – vkj 4. oktoober 1750 Poltava) oli Preisi päritolu Venemaa keisririigi sõjaväelane. 

Ludolf August sündis vanast Brandenburgi aadlisuguvõsast pärit Preisi kindrali ja Küstrini komandandi Christopher Friedrich von Bismarcki (surnud 1704) pojana. 

1732. aastal võeti Ludolf August von Bismarck kindralmajori auastmes Venemaa teenistusse. Ta käis 1734 diplomaatilisel missioonil Inglismaal, teenis väejuhina Poola pärilussõjas (1733–1735) ja Vene-Türgi sõjas (1735–1739). 1736. aastal määrati ta Liivimaa asekuberneriksEric Amburger: Geschichte der Behördenorganisation Russlands von Peter dem Grossen bis 1917 ning ülendati järgmisel aastal kindralleitnandiks.

1740. aastal ülendati ta auastmesse général en chef ja temast sai lühikeseks ajaks Liivimaa kindralkuberner. 

1740. aastal 9. novembri öösel arreteeriti ta koos Venemaa asevalitsejaks saanud Ernst Johann von Bironiga, tema vara konfiskeeriti ja ta oli vangistuses Jaanilinnas, mille järel saadeti Siberisse Tobolskisse ja hiljem Jaroslavli. 

1744. aastal andis keisrinna Jelizaveta Petrovna talle amnestia, mille järel naasis ta Peterburi ja temast sai 1747 Lõunaarmee (Ukraina armee) ülemjuhataja.

Perekond
Ludolf August von Bismarcki esimene abikaasa oli Johanna Margareta von Assenburg (1695–1719). Abielust sündinud ainus tütar Albertine Luise von Bismarck oli 1738. aastast Preisi kindralmajori Friedrich Wilhelm von der Albeni abikaasa.Brockhaus Konversations-Lexikon, Band 3, F. A. Brockhaus in Leipzig, Berlin und Wien, 1894, lk.45 

15. mail 1733 abiellus ta Kuramaalt Miitavist pärit Thekla Katharina Trotta von Treydeniga (1705–1780), kes oli Hieronimus August Trotta von Treydeni ja Charlotte Katharina von Schöningi tütar.

Tema abikaasa Thekla Katharina vanem õde Benigna Gottliebe von Trotta, gen. Treyden (1703–1782) oli 1723. aastast hilisema Kuramaa hertsogi Ernst Johann von Bironi abikaasa.

1775. aastal maalis Friedrich Hartmann Barisien (1724–1796) abikaasast portree "Katharina von Bismarck, Nee von Trotta-Treyden, Miitavi Püha Katariina varjupaiga asutaja"."...von Barisien gemalten und im Katharinen stift zu Mitau befindlichen lebensgrossen Bilde steht „C. v. B. Alt. 70 Jahr 1775" - Sitzungsberichte der Kurländischen Gesellschaft für Literatur und Kunst aus dem Jahre 1875, lk- 59-60

Vaata ka
Bismarck

Viited

Kirjandus
Алексей Алексеевич Гатцук (ru) : Бисмарк, русский главноначальствующий Южною (Украинскою) армиею в 1747 г. - Чтения в Императорском Обществе Истории и Древностей Российских при Московском университете, Москва. В Университетской типографии 1871 Книга 3.

Kategooria:Liivimaa kubernerid
Kategooria:Liivimaa viitsekubernerid
Kategooria:Preisimaa inimesed
Kategooria:Venemaa keisririigi jalaväekindralid
Kategooria:Venemaa keisririigi kindral en chef´id
Kategooria:Sündinud 1683
Kategooria:Surnud 1750